ddrg/super_eurlex huggingface dataset:
Προσωρινός κανονισμός του Ευρωπαϊκού Παρατηρητηρίου των Φαινομένων Ρατσισμού και Ξενοφοβίας (EUMC) για την προστασία δεδομένων, κατ' εφαρμογή της οδηγίας 95/46/ΕΚ του Ευρωπαϊκού Κοινοβουλίου και του Συμβουλίου

(2000/C 323/07)

Η ΔΙΕΥΘΥΝΤΡΙΑ,

Έχοντας υπόψη:

την οδηγία 95/46/ΕΚ, της 25ης Οκτωβρίου 1995, για την προστασία των φυσικών προσώπων έναντι της επεξεργασίας δεδομένων προσωπικού χαρακτήρα και για την ελεύθερη κυκλοφορία των δεδομένων αυτών,

το άρθρο 5 του κανονισμού (ΕΚ) αριθ. 1035/97 του Συμβουλίου, της 2ας Ιουνίου 1997, για την ίδρυση Ευρωπαϊκού Παρατηρητηρίου των Φαινομένων Ρατσισμού και Ξενοφοβίας,

την υποβληθείσα από την Επιτροπή των Ευρωπαϊκών Κοινοτήτων πρόταση κανονισμού του Ευρωπαϊκού Κοινοβουλίου και του Συμβουλίου για την προστασία των ατόμων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας COM(1999) 337 τελικό, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήτων, C 376 της 28 Δεκεμβρίου 1999,

Λαμβάνοντας υπόψη τον στόχο με τον οποίο επιδιώκεται η εφαρμογή κοινής πολιτικής για την προστασία των δεδομένων σε όλα τα όργανα και τους οργανισμούς της Κοινότητας,

Εκτιμώντας ότι είναι οπωσδήποτε απαραίτητο να είναι το EUMC σε θέση να συλλέγει και να επεξεργάζεται δεδομένα πριν ακόμη και από την έναρξη ισχύος της πρότασης κανονισμού COM(1999) 337 τελικό,

ΕΞΕΔΩΣΕ ΤΟΝ ΠΑΡΟΝΤΑ ΠΡΟΣΩΡΙΝΟ ΚΑΝΟΝΙΣΜΟ:

1. Η πρόταση κανονισμού του Ευρωπαϊκού Κοινοβουλίου και του Συμβουλίου για την προστασία των ατόμων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και για την ελεύθερη κυκλοφορία των δεδομένων αυτών COM(1999) 337 τελικό, η οποία δημοσιεύθηκε στην Επίσημη Εφημερίδα των Ευρωπαϊκών Κοινοτήκων C 376 της 28ης Δεκεμβρίου 1999, εγκρίνεται από το EUMC ως ο προσωρινός κανονισμός του για την προστασία δεδομένων, σύμφωνα με το άρθρο 5 του κανονισμού (ΕΚ) αριθ. 1035/97.

2. Διορίζεται αρμόδιος υπάλληλος του EUMC προκειμένου να εκτελεί καθήκοντα εποπτεύουσας αρχής, σύμφωνα με το άρθρο 28 της οδηγίας 95/46/ΕΚ. Όλες οι εξουσίες που προβλέπονται στο άρθρο 28 της οδηγίας 95/46/ΕΚ περιέρχονται στον αρμόδιο υπάλληλο του EUMC για την προστασία δεδομένων.

3. Ο αρμόδιος υπάλληλος του EUMC για την προστασία δεδομένων είναι υπεύθυνος για την εφαρμογή του παρόντος προσωρινού κανονισμού.

4. Ο παρών προσωρινός κανονισμός αρχίζει να ισχύει μετά τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

5. Ο παρών κανονισμός παύει να εφαρμόζεται μόλις τεθεί σε ισχύ η πρόταση κανονισμού του Ευρωπαϊκού Κοινοβουλίου και του Συμβουλίου για την προστασία των ατόμων έναντι της επεξεργασίας δεδομένων προσωπικού χαρακτήρα από τα όργανα και τους οργανισμούς της Κοινότητας και για την ελεύθερη κυκλοφορία των δεδομένων αυτών COM(1999) 337 τελικό, η οποία θα εφαρμόζεται από το EUMC.

Βιέννη, 27 Οκτωβρίου 2000.

Η διευθύντρια

Beate Winkler
Ανακοίνωση της Επιτροπής στα πλαίσια της εφαρμογής της οδηγίας 97/23/ΕΚ του Συμβουλίου της 29ης Μαΐου 1997 για την προσέγγιση των νομοθεσιών των κρατών μελών σχετικά με τα απλά δοχεία πίεσης(1)

(2000/C 362/02)

(Κείμενο που παρουσιάζει ενδιαφέρον για τον ΕΟΧ)

Το παρόν κείμενο ακυρώνει και αντικαθιστά το κείμενο που δημοσιεύτηκε στην Επίσημη Εφημερίδα C 348 της 5ης Δεκεμβρίου 2000, σελίδα 2

(Δημοσίευση των τίτλων και στοιχείων των ευρωπαϊκών προτύπων βάσει της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ:

- Κάθε αίτηση για παροχή πληροφοριών σχετικά με τα πρότυπα να απευθύνεται είτε στους ευρωπαϊκούς οργανισμούς τυποποίησης των οποίων ο κατάλογος(2) επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου(3) όπως τροποποιήθηκε από την οδηγία 98/48/ΕΚ(4).

- Η δημοσίευση των στοιχείων αυτών στην Επίσημη Εφημερίδα των Ευρωπαϊκών Κοινοτήτων(5) δεν σημαίνει ότι τα πρότυπα είναι διαθέσιμα σε όλες τις κοινοτικές γλώσσες.

- Η Επιτροπή εξασφαλίζει την ενημέρωση του παρόντος καταλόγου.

(1) ΕΕ L 265 της 27.9.1997, σ. 110.

(2) http//www.cenorm.be/aboutcen/whatis/membership/members.htm

(3) ΕΕ L 204 της 21.7.1998, σ. 37.

(4) ΕΕ L 217 της 5.8.1998, σ. 18.

(5) ΕΕ L 227 της 10.8.1999, σ. 14.
Αναθεώρηση από πλευράς Γαλλίας των υποχρεώσεων παροχής δημόσιας υπηρεσίας για τις τακτικές αεροπορικές γραμμές μεταξύ Στρασβούργου και Κοπεγχάγης (Kastrup/Roskilde)

(2000/C 348/06)

(Κείμενο που παρουσιάζει ενδιαφέρον για τον ΕΟΧ)

1. Η Γαλλία αποφάσισε να αναθεωρήσει, από την 25η Μαρτίου 2001, τις υποχρεώσεις παροχής δημόσιας υπηρεσίας που έχουν επιβληθεί για τις τακτικές αεροπορικές γραμμές μεταξύ Στρασβούργου και Κοπεγχάγης (Kastrup/Roskilde), οι οποίες δημοσιεύθηκαν στην Επίσημη Εφημερίδα των Ευρωπαϊκών Κοινοτήτων C 385 της 19ης Δεκεμβρίου 1997, σύμφωνα με το άρθρο 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών.

2. Οι νέες υποχρεώσεις παροχής δημόσιας υπηρεσίας είναι οι ακόλουθες:

2.1. Ως προς τον ελάχιστο αριθμό δρομολογίων και την ελάχιστη μεταφορική ικανότητα

Τα δρομολόγια πρέπει να εκτελούνται με ή χωρίς ενδιάμεση στάση μεταξύ Κοπεγχάγης και Στρασβούργου και να περιλαμβάνουν, κατ' ελάχιστο, δύο δρομολόγια μετ' επιστροφής ημερησίως, το πρωί και το βράδο, από Δευτέρα έως Παρασκευή, καθ' όλη τη διάρκεια του έτους, πλην του μηνός Αυγούστου, μήνα κατά τον οποίο πρέπει να εκτελείται, κατ' ελάχιστο, ένα δρομολόγιο μετ' επιστροφής ημερησίως, από Δευτέρα έως Παρασκευή. Η προσφερόμενη μεταφορική ικανότητα πρέπει να είναι προσαρμοσμένη στη ζήτηση από πλευράς επιβατικής κίνησης, ιδίως κατά τις περιόδους συνεδριάσεων του Ευρωπαϊκού Κοινοβουλίου στο Στρασβούργο.

2.2. Ως προς τον τύπο χρησιμοποιουμένου αεροσκάφους

Τα δρομολόγια πρέπει να εκτελούνται με στροβιλοκίνητο αεροσκάφος 25 τουλάχιστον θέσεων.

2.3. Ως προς τα ωράρια

Εκτός από τον Αύγουστο, τα ωράρια πρέπει να επιτρέπουν στους πελάτες να πραγματοποιούν, τις εργάσιμες ημέρες, ένα ταξίδι μετ' επιστροφής αυθημερόν.

2.4. Ως προς την εμπορική εκμετάλλευση των πτήσεων

Η πώληση των θέσεων πρέπει να πραγματοποιείται με τουλάχιστον ένα μηχανογραφημένο σύστημα κρατήσεων.

2.5. Ως προς τη συνεχή παροχή υπηρεσίας

Εκτός των περιπτώσεων ανωτέρας βίας, ο αριθμός των πτήσεων που ακυρώνονται, για λόγους που μπορούν να αποδοθούν άμεσα στον μεταφορέα, δεν επιτρέπεται να υπερβαίνει, ανά περίοδο αεροπλοΐας ΙΑΤΑ, το 2 % του αριθμού των προβλεπομένων πτήσεων. Επιπλέον, ο μεταφορέας δεν επιτρέπεται να διακόψει την εκτέλεση των πτήσεων παρά μόνον εφόσον τηρηθεί τουλάχιστον εξάμηνη προθεσμία προειδοποίησης.

Ενημερώνονται οι κοινοτικοί αερομεταφορείς ότι εκμετάλλευση εν αγνοία των προαναφερομένων υποχρεώσεων παροχής δημόσιας υπηρεσίας είναι δυνατόν να επιφέρει διοικητικές ή/και δικαστικές κυρώσεις.
32000Y1010(02)

Ανακοίνωση της Επιτροπής - Κανονισμός (ΕΟΚ) αριθ. 3030/93 του Συμβουλίου, της 12ης Οκτωβρίου 1993, περί κοινών κανόνων εισαγωγής ορισμένων κλωστοϋφαντουργικών προϊόντων καταγωγής τρίτων χωρών, όπως τροποποιήθηκε τελευταία από τον κανονισμό (ΕΚ) αριθ. 1591/2000 της Επιτροπής



Επίσημη Εφημερίδα αριθ. C 286 της 10/10/2000 σ. 0003 - 0003
Κατάργηση από τη Γαλλία των υποχρεώσεων παροχής δημόσιας υπηρεσίας στις τακτικές αεροπορικές γραμμές μεταξύ Ajaccio και Bastia αφενός και Toulon αφετέρου

(2000/C 297/05)

(Κείμενο που παρουσιάζει ενδιαφέρον για τον ΕΟΧ)

Η Γαλλία, σύμφωνα με την απόφαση του οργανισμού τοπικής αυτοδιοίκησης της Κορσικής της 25ης Μαΐου 2000, αποφάσισε να καταργήσει μετά από την ημερομηνία της παρούσας δημοσίευσης, τις υποχρεώσεις παροχής δημόσιας υπηρεσίας που επιβλήθηκαν στις τακτικές αεροπορικές γραμμές που λειτουργούν μεταξύ Ajaccio και Bastia αφενός και Toulon αφετέρου οι οποίες δημοσιεύτηκαν στην Επίσημη Εφημερίδα των Ευρωπαϊκών Κοινοτήτων C 227 της 10ης Αυγούστου 1999, βάσει του άρθρου 4 παράγραφος 1 στοιχείο α) του κανονισμού (ΕΟΚ) αριθ. 2408/92 του Συμβουλίου, της 23ης Ιουλίου 1992, για την πρόσβαση των κοινοτικών αερομεταφορέων σε δρομολόγια ενδοκοινοτικών αεροπορικών γραμμών(1).

(1) ΕΕ L 240 της 24.8.1992, σ. 8.
Ανακοίνωση σχετικά με την έναρξη ισχύος, κατά τις συναλλαγές μεταξύ της Ευρωπαϊκής Κοινότητας και των χωρών της Ένωσης Περιφερειακής Συνεργασίας της Νοτίου Ασίας (SAARC), των διατάξεων που προβλέπονται στον κανονισμό (ΕΟΚ) αριθ. 2454/93 της Επιτροπής(1) όπως αυτός τροποποιήθηκε από τον κανονισμό (ΕΚ) αριθ. 1602/2000(2) περί του ορισμού της εννοίας των "προϊόντων καταγωγής" για την εφαρμογή των δασμολογικών προτιμήσεων των παρεχομένων από την Κοινότητα σε ορισμένα προϊόντα των αναπτυσσομένων χωρών (περιφερειακή σώρευση της καταγωγής)

(2000/C 265/15)

Ο κανονισμός (ΕΟΚ) αριθ. 2454/93 της Επιτροπής, όπως τροποποιήθηκε από τον κανονισμό (ΕΚ) αριθ. 1602/2000, προβλέπει στα άρθρα 72 και επόμενα, περιφερειακή σώρευση της καταγωγής στο πλαίσιο των κοινοτικών κανόνων καταγωγής, που εφαρμόζονται στο σύστημα γενικευμένων προτιμήσεων (ΣΓΠ), ενώ το σύστημα αυτό εφαρμόζεται, μεταξύ άλλων, στις χώρες μέλη της Ένωσης Περιφερειακής Συνεργασίας της Νοτίου Ασίας (SAARC).

Το άρθρο 72 ορίζει ότι τα κράτη μέλη ενός των αναφερόμενων περιφερειακών ομίλων ανακοινώνουν, μέσω της γραμματείας της σχετικής περιφερειακής ομάδας, τη δέσμευσή τους να τηρήσουν τις διατάξεις περί των κανόνων καταγωγής του συστήματος γενικευμένων προτιμήσεων και να παρέχουν την αναγκαία διοικητική συνεργασία όσον αφορά τα πιστοποιητικά καταγωγής "Τύπου Α".

Στα κράτη μέλη της SAARC (Μπαγκλαντές, Μπουτάν, Ινδία, Μαλδίβες, Νεπάλ, Πακιστάν, Σρι Λάνκα) που έχουν εκπληρώσει την υποχρέωση αυτή, εφαρμόζονται από την 1η Οκτωβρίου 2000 οι διατάξεις περί σώρευσης της περιφερειακής καταγωγής.

(1) ΕΕ L 253 της 11.10.1993, σ. 1.

(2) ΕΕ L 188 της 26.7.2000, σ. 1.
32000Y0624(02)

Ανακοίνωση του Συμβουλίου - Κατάλογος διορισμών του Συμβουλίου - Απρίλιος και Μάiος 2000 (κοινωνικός τομέας)



Επίσημη Εφημερίδα αριθ. C 175 της 24/06/2000 σ. 0004 - 0004
Ανακοίνωσης προς τους εμπορικούς φορείς του τομέα της μπανάνας

(2000/C 184/13)

Θέμα: Αιτήσεις καταχώρησης των εμπορικών φορέων για το έτος 2001

1. Τα άρθρα 5 και 8 του κανονισμού (ΕΚ) αριθ. 2362/98 της Επιτροπής, για τις λεπτομέρειες εφαρμογής του κανονισμού (ΕΟΚ) αριθ. 404/93 του Συμβουλίου σχετικά με το καθεστώς εισαγωγής μπανανών στην Κοινότητα(1) προβλέπουν την κατάθεση αιτήσεων καταχώρησης για τους παραδοσιακούς εμπορικούς φορείς όπως και για τους νεοεμφανιζόμενους εμπορικούς φορείς, πριν την 1η Ιουλίου, στις αρμόδιες αρχές των κρατών μελών. Τα ίδια άρθρα προβλέπουν ότι οι εμπορικοί φορείς πρέπει να υποβάλουν ταυτοχρόνως στις αρμόδιες εθνικές αρχές τα αναγκαία δικαιολογητικά για τον καθορισμό, κατά περίπτωση, της ποσότητας αναφοράς τους ή της ετήσιας μερίδας τους.

2. Επί του παρόντος, οι συνθήκες πραγματοποίησης των εισαγωγών για το έτος 2001 δεν είναι γωνστές, αλλά προβλέπεται ότι θα υπάρξουν τροποποιήσεις στο ισχύον καθεστώς εισαγωγής.

3. Κατά συνέπεια, συνιστάται στους εμπορικούς φορείς να διατηρούν και να θέτουν στη διάθεση των αρμόδιων εθνικών αρχών οποιοδήποτε έγγραφο πιστοποιεί τη δραστηριότητά τους όσον αφορά το εμπόριο της μπανάνας αλλά να μην υποβάλουν μέχρι νεοτέρας αιτήσεις καταχώρησης.

(1) ΕΕ L 293 της 31.10.1998, σ. 32.
ΓΝΩΜΗ ΤΗΣ ΕΥΡΩΠΑΪΚΗΣ ΚΕΝΤΡΙΚΗΣ ΤΡΑΠΕΖΑΣ

της 6ης Ιουλίου 1998

κατόπιν αιτήματος της Επιτροπής δυνάμει του άρθρου 5 παράγραφος 3 του κανονισμού (ΕΚ) αριθ. 2494/95 του Συμβουλίου και του άρθρου 109Λ παράγραφος 2 της συνθήκης για την ίδρυση της Ευρωπαϊκής Κοινότητας σχετικά με σχέδιο κανονισμού (ΕΚ) της Επιτροπής όσον αφορά τα ελάχιστα πρότυπα για την αντιμετώπιση των τιμολογίων στον εναρμονισμένο δείκτη τιμών καταναλωτή

(CON/98/33)

(2000/C 14/08)

1. Στις 10 Ιουνίου 1998 η Ευρωπαϊκή Κεντρική Τράπεζα (ΕΚΤ) έλαβε αίτημα της Επιτροπής να εκφέρει τη γνώμη τις σχετικά με σχέδιο κανονισμού (ΕΚ) της Επιτροπής για το προαναφερόμενο θέμα (εφεξής καλούμενο "σχέδιο κανονισμού"). Επίσης, διαβιβάστηκε στην ΕΚΤ έγγραφο με ένδειξη SG(98) D/(165386, το οποίο περιλαμβάνει το σχέδιο κανονισμού.

2. Στόχος του σχεδίου κανονισμού είναι η καθιέρωση ελάχιστων προτύπων για την αντιμετώπιση των τιμολογίων στον εναρμονισμένο δείκτη τιμών καταναλωτή. Οι τιμές τιμολογίου μπορούν να έχουν σημαντική επίπτωση στην εξέλιξη των δεικτών τιμών καταναλωτή, καθώς τόσο οι μεταβολές των τιμών όσο και η αντικατοπτρίζουσα τις δαπάνες στάθμιση των σχετικών στοιχειών είναι συχνά σημαντικές. Επιπλέον, δεδομένου του σημαντικού περιθωρίου για διαδικαστικές διαφορές στην αντιμετώπιση των τιμών τιμολογίου στους δείκτες τιμών καταναλωτή, οι διαφορές αυτές αποτελούν ενδεχόμενου αίτιο έλλειψης συγκρισιμότητας.

3. Η ΕΚΤ υποστηρίζει τα μέτρα που προτείνει η Επιτροπή.

4. Η παρούσα γνώμη θα δημοσιευθεί στην Επίσημη Εφημερίδα των Ευρωπαϊκών Κοινοτήτων.

Φραγκφούρτη, 6 Ιουλίου 1998.

Ο πρόεδρος της ΕΚΤ

Willem F. DUISENBERG
ΓΝΩΜΗ ΤΗΣ ΕΠΙΤΡΟΠΗΣ

της 27ης Ιουλίου 1999

σχετικά με το σχέδιο απόρριψης των ραδιενεργών καταλοίπων που προέρχονται από τη δοκιμαστική λειτουργία του εργαστασίου επεξεργασίας στο Gorleben (PKA) που βρίσκεται στο κρατίδιο της Κάτω Σαξονίας της Ομοσπονδιακής Δημοκρατίας της Γερμανίας σύμφωνα με το άρθρο 37 της συνθήκης Ευρατόμ

(1999/C 224/03)

(Το κείμενο στη γερμανική γλώσσα είναι το μόνο αυθεντικό)

Στις 3 Φεβρουαρίου 1999 η Ευρωπαϊκή Επιτροπή έλαβε, εκ μέρους της κυβέρνησης της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, τα γενικά στοιχεία για το σχέδιο απόρριψης των ραδιενεργών καταλοίπων που προέρχονται από τη δοκιμαστική λειτουργία του εργοστασίου επεξεργασίας στο Gorleben (PKA) της Κάτω Σαξονίας.

Με βάση τα στοιχεία αυτά και τις διευκρινίσεις που δόθηκαν στη συνέχεια από τη γερμανική κυβέρνηση και ύστερα από τη γνωμοδότηση της ομάδας των εμπειρογνωμόνων, η Ευρωπαϊκή Επιτροπή συνέταξε την ακόλουθη γνώμη:

α) Οι αποστάσεις του πυρηνικού σταθμού από τα πλησιέστερα κράτη μέλη είναι περίπου 170 χλμ. και 250 χλμ. από τη Δανία και από τις Κάτω Χώρες αντίστοιχα.

β) Υπό κανονικές συνθήκες λειτουργίας, η απόρριψη υγρών και αερίων ραδιενεργών καταλοίπων δεν συνεπάγεται, από άποψη υγείας, σημαντική έκθεση για τον πληθυσμό άλλων κρατών μελών.

γ) Τα στερεά ραδιενεργά κατάλοιπα που προέρχονται από διεργασίες στο εργοστάσιο θα αποθηκευτούν ή θα απορριφθούν σε εγκεκριμένο χώρο στη Γερμανία (εγκατάσταση προσωρινής αποθήκευσης BLG δίπλα στο PKA).

δ) Στην περίπτωση μη προγραμματισμένης απόρριψης ραδιενεργών καταλοίπων, που θα μπορούσε να είναι αποτέλεσμα ατυχήματος της μορφής και της έκτασης που προβλέπεται στα γενικά στοιχεία, οι δόσεις ραδιενέργειας στις οποίες ενδέχεται να εκτεθεί ο πληθυσμός άλλων κρατών μελών δεν θα είναι σημαντικές από άποψη υγείας.

Συμπερασματικά, η Επιτροπή έχει τη γνώμη ότι η εφαρμογή του σχεδίου απόρριψης ραδιενεργών καταλοίπων που θα προκύψουν από τη δοκιμαστική λειτουργία του εργοστασίου επεξεργασίας στο Gorleben (PKA), τόσο υπό κανονικές συνθήκες λειτουργίας όσο και στην περίπτωση ατυχήματος της μορφής και της έκτασης που προβλέπεται στα γενικά στοιχεία, δεν ενδέχεται να προκαλέσει σημαντική ραδιενεργή μόλυνση, επιβλαβή για την υγεία, τα ύδατα, το έδαφος ή τον εναέριο χώρο άλλου κράτους μέλους.
ΓΝΩΜΗ ΤΗΣ ΕΠΙΤΡΟΠΗΣ

της 12ης Μαρτίου 1999

σχετικά με το σχέδιο απόρριψης ραδιενεργών καταλοίπων που προέρχονται από τη λειτουργία του Interim Storage North στο Mecklenburg-Vorpommern της Ομοσπονδιακής Δημοκρατίας της Γερμανίας σύμφωνα με το άρθρο 37 της συνθήκης Ευρατόμ

(Το κείμενο στη γερμανική γλώσσα είναι το μόνο αυθεντικό)

(1999/C 97/06)

Στις 15 Σεπτεμβρίου 1998, η Ευρωπαϊκή Επιτροπή έλαβε εκ μέρους της κυβέρνησης της Ομοσπονδιακής Δημοκρατίας της Γερμανίας, σύμφωνα με το άρθρο 37 της συνθήκης Ευρατόμ, τα γενικά στοιχεία που αφορούν το σχέδιο απόρριψης ραδιενεργών καταλοίπων που προέρχονται από τη λειτουργία του Interim Storage North (ZLN) στο Mecklenburg-Vorpommern.

Με βάση τα στοιχεία αυτά και τις διευκρινίσεις που παρείχε η γερμανική κυβέρνηση και κατόπιν της γνωμοδότησης της ομάδας εμπειρογνωμόνων, η Ευρωπαϊκή Επιτροπή εκφέρει την ακόλουθη γνώμη:

α) η απόσταση της εγκατάστασης από το πλησιέστερο σημείο του εδάφους ενός άλλου κράτους (Δημοκρατία της Πολωνίας) ανέρχεται σε 45 χιλιόμετρα και από το πλησιέστερο σημείο εδάφους κρατών μελών σε 120 χιλιόμετρα (Δανία) και 135 χιλιόμετρα (Σουηδία) περίπου·

β) υπό κανονικές συνθήκες λειτουργίας, η απόρριψη ραδιενεργών υγρών και αερίων καταλοίπων δεν συνεπάγεται, από άποψη υγείας, σημαντική έκθεση για τον πληθυσμό ενός άλλου κράτους μέλους·

γ) τα ραδιενεργά απόβλητα χαμηλής και μέσης ραδιενέργειας που υπόκεινται σε επεξεργασία αποθήκευσης στην εγκατάσταση θα αποθηκευτούν επιτόπου·

δ) σε περίπτωση μη προβλεπόμενης απόρριψης ραδιενεργών καταλοίπων που θα μπορούσε να είναι αποτέλεσμα ατυχήματος της μορφής και της έκθεσης που προβλέπονται στα γενικά στοιχεία, οι δόσεις ραδιενέργειας στις οποίες ενδέχεται να εκτεθεί ο πληθυσμός ενός άλλου κράτους μέλους δε θα είναι σημαντικός για την υγεία·

ε) τα γενικά στοιχεία δεν περιέχουν πληροφορίες όσον αφορά κάποιο πρόγραμμα παρακολούθησης της ραδιενέργειας στο θαλάσσιο περιβάλλον, αλλά θεωρείται ως δεδομένο ότι η παρακολούθηση αυτή πραγματοποιείται στην Βαλτική Θάλασσα· η Ευρωπαϊκή Επιτροπή συνιστά η παρακολούθηση αυτή να αποτελέσει τμήμα των καταστατικών ομοσπονδιακών απαιτήσεων και τα αποτελέσματά της να καταστούν διαθέσιμα στην Ευρωπαϊκή Επιτροπή, στα γειτονικά κράτη μέλη και στην Πολωνία.

Συμπερασματικά, η Ευρωπαϊκή Επιτροπή είναι της γνώμης ότι η εφαρμογή του σχεδίου απόρριψης ραδιενεργών καταλοίπων από τη λειτουργία του Interim Storage North τόσο υπό κανονικές συνθήκες λειτουργίες όσο και σε περίπτωση ατυχήματος της μορφής και της έκτασης που προβλέπονται στα γενικά στοιχεία, δεν ενδέχεται να προκαλέσει σημαντική ραδιενεργή μόλυνση, επιβλαβή για την υγεία, των υδάτων, του εδάφους ή του εναέριου χώρου ενός άλλου κράτους μέλους.
ΘΕΣΗ ΤΟΥ ΠΡΟΕΔΡΕΙΟΥ ΚΑΙ ΤΩΝ ΜΟΝΙΜΩΝ ΕΠΙΤΡΟΠΩΝ ΤΗΣ ΣΥΜΒΟΥΛΕΥΤΙΚΗΣ ΕΠΙΤΡΟΠΗΣ ΕΚΑΧ ΓΙΑ ΤΟ ΟΙΚΟΝΟΜΙΚΟ ΕΤΟΣ 1999-2000

(1999/C 339/02)

Κατά την πρώτη σύνοδο του οικονομικού έτους 1999-2000 (346ή σύνοδος) της 14ης Οκτωβρίου 1999, σύμφωνα με τις διατάξεις του εσωτερικού της κανονισμού, η Συμβουλευτική Επιτροπή εξέλεξε - για το οικονομικό έτος 1999-2000 - το προεδρείο της και διόρισε τα μέλη και τους προέδρους των μονίμων επιτροπών της.

Προεδρείο

>ΘΕΣΗ ΠΙΝΑΚΑ>

Επιτροπή αγορά και προοπτικές

>ΘΕΣΗ ΠΙΝΑΚΑ>

Επιτροπή προβλημάτων εργασίας

>ΘΕΣΗ ΠΙΝΑΚΑ>

Επιτροπή ερευνητικών σχεδίων

>ΘΕΣΗ ΠΙΝΑΚΑ>
Ανακοίνωση της Επιτροπής στο πλαίσιο της εφαρμογής της οδηγίας 88/378/ΕΟΚ του Συμβουλίου, της 3ης Μαΐου 1988, σχετικά με την προσέγγιση των νομοθεσιών των κρατών μελών που αφορούν την ασφάλεια των παιχνιδιών(1)

(1999/C 215/04)

(Κείμενο που παρουσιάζει ενδιαφέρον για τον ΕΟΧ)

(Δημοσίευση των τίτλων και των κωδικών των εναρμονισμένων προτύπων στο πλαίσιο της οδηγίας)

>ΘΕΣΗ ΠΙΝΑΚΑ>

ΠΡΟΕΙΔΟΠΟΙΗΣΗ

- Κάθε πληροφορία σχετικά με τα διαθέσιμα πρότυπα μπορεί να λαμβάνεται είτε από ευρωπαϊκούς οργανισμούς τυποποίησης είτε από τους εθνικούς οργανισμούς τυποποίησης των οποίων ο κατάλογος επισυνάπτεται ως παράρτημα στην οδηγία 98/34/ΕΚ του Ευρωπαϊκού Κοινοβουλίου και του Συμβουλίου(2), όπως τροποποιήθηκε από την οδηγία 98/48/ΕΚ(3).

- Η δημοσίευση των αναφορών στην Επίσημη Εφημερίδα των Ευρωπαϊκών Κοινοτήτων δεν συνεπάγεται ότι τα εν λόγω πρότυπα είναι διαθέσιμα σε όλες τις κοινοτικές γλώσσες.

Η παρούσα δημοσίευση δεν αφορά την αναφερόμενη στην παράγραφο 4.20 στοιχείο δ) του προτύπου EN 71-1:1998 σταθμισμένη τιμή κορυφής C της ακουστικής πίεσης που προκαλείται από παιχνίδια με καψούλια, για την οποία δεν παρέχει τεκμήριο συμμόρφωσης προς τις διατάξεις της οδηγίας 88/378/ΕΟΚ.

(1) ΕΕ L 187 της 16.7.1988.

(2) ΕΕ L 204 της 21.7.1998, σ. 37.

(3) ΕΕ L 217 της 5.8.1998, σ. 18.
ΕΚΘΕΣΗ ΤΟΥ ΕΥΡΩΠΑΪΚΟΥ ΕΛΕΓΚΤΙΚΟΥ ΣΥΝΕΔΡΙΟΥ

για τις δημοσιονομικές καταστάσεις, της 31ης Δεκεμβρίου 1998, της Ευρωπαϊκής Κοινότητας Άνθρακα και Χάλυβα

1. Η παρούσα έκθεση πραγματεύεται την αξιοπιστία των λογαριασμών που κατάρτισε η Επιτροπή, σύμφωνα με το άρθρο 45 Γ της συνθήκης για την ίδρυση της Ευρωπαϊκής Κοινότητας Άνθρακα και Χάλυβα.

2. Το Συνέδριο εξέτασε τόσο τη λογιστική όσο και τις δημοσιονομικές καταστάσεις, της 31ης Δεκεμβρίου 1998, της Ευρωπαϊκής Κοινότητας Άνθρακα και Χάλυβα. Η εξέταση αυτή πραγματοποιήθηκε σύμφωνα με τα γενικώς παραδεκτά ελεγκτικά πρότυπα και περιλάμβανε τους ελέγχους που θεωρήθηκαν αναγκαίοι.

3. Κατά τη γνώμη του Συνεδρίου, οι συνημμένες δημοσιονομικές καταστάσεις, οι οποίες περιλαμβάνουν τον ισολογισμό της 31ης Δεκεμβρίου 1998, το λογαριασμό κερδών και ζημιών και την κατάσταση διάθεσης του αποτελέσματος για το οικονομικό έτος που έληξε κατά την ίδια ημερομηνία, καθώς και τις σημειώσεις για τις εν λόγω δημοσιονομικές καταστάσεις, που καταρτίστηκαν σύμφωνα με τις γενικώς παραδεκτές λογιστικές αρχές, παρουσιάζουν πιστή εικόνα των περιουσιακών στοιχείων και της οικονομικής κατάστασης της Ευρωπαϊκής Κοινότητας Άνθρακα και Χάλυβα στις 31 Δεκεμβρίου 1998, καθώς και του αποτελέσματος των πράξεών της για το οικονομικό έτος που έκλεισε κατά την ημερομηνία αυτή.

Λουξεμβούργο, 30 Ιουνίου 1999.

Bernhard FRIEDMANN

Προεδρεύων

Armindo de SOYSA RIBEIRO

Μέλος του Συνεδρίου
Πίνακας των οργανισμών και εργαστηρίων που έχουν εξουσιοδοτηθεί από τρίτες χώρες για την κατάρτιση των εγγράφων τα οποία συνοδεύουν όλες τις εισαγωγές οίνων [δημοσιεύεται δυνάμει του άρθρου 7 παράγραφος 1 του κανονισμού (ΕΟΚ) αριθ. 3590/85 της Επιτροπής, της 18ης Δεκεμβρίου 1985, όσον αφορά τις λεπτομέρειες εφαρμογής τις σχετικές με την εισαγωγή οίνων, χυμών και γλεύκων σταφυλής] (1999/C 46/06)

(Ο πίνακας αυτός αντικαθιστά τον πίνακα που δημοσιεύθηκε στην Επίσημη Εφημερίδα των Ευρωπαϊκών Κοινοτήτων C 344 της 15ης Νοεμβρίου 1996, σ. 71)

>ΘΕΣΗ ΠΗΝΑΚΑ>
Ανακοίνωση σχετικά με τον διορισμό του κ. D. O'Sullivan σαν μέλους και προέδρου εκπροσωπούντος την Ευρωπαϊκή Επιτροπή στο διοικητικό συμβούλιο του Ευρωπαϊκού Ιδρύματος επαγγελματικής εκπαίδευσης (1999/C 70/05)

Σύμφωνα με το άρθρο 5 του κανονισμού (ΕΟΚ) αριθ. 1360/90 της 7 Μαΐου 1990 περί συστάσεως Ευρωπαϊκού Ιδρύματος επαγγελματικής εκπαίδευσης όπως τροποποιήθηκε από τον κανονισμό (ΕΚ) αριθ. 1772/98, του Συμβουλίου, η Επιτροπή αποφάσισε να διορίσει τον κ. D. O'Sullivan, Γενικό Διευθυντή, στη Γενική Διεύθυνση Επιμόρφωση, Κατάρτιση και Νεολαία (ΓΔ XXII), ως μέλος και πρόεδρο του διοικητικού συμβουλίου του Ευρωπαϊκού Ιδρύματος επαγγελματικής εκπαίδευσης. Αντικαθιστά τον κ. T. O'Dwyer.